open-index/open-wikipedia-markdown huggingface dataset:
Star Wars Battlefront II

**Star Wars Battlefront II** הוא משחק וידאו מסוגת יריות-פעולה המבוסס על זיכיון מלחמת הכוכבים. הוא פותח על ידי DICE, בשיתוף עם Criterion Games ו-Motive Studios, ופורסם על ידי EA. המשחק יצא ברחבי העולם ב-17 בנובמבר 2017 עבור PlayStation 4, Xbox One ו-חwidows. זהו המשחק השני בסדרת *Star Wars: Battlefront* ומהווה המשך ישיר למשחק הקודם משנת 2004.

## המשחק
בניגוד לקודמו, Battlefront II כולל מצב עלילה לשחקן יחיד, המגשר על הפער בין אירועי הסרטים *[[מלחמת הכוכבים - פרק 6: שובו של הג'דיי]]* ו*[[מלחמת הכוכבים - פרק 7: הכוח מתעורר]]*. העלילה עוקבת אחר אידן ורסיו, מפקדת "יחידת אינפרנו" – יחידת קומנדו של האימפריה הגלקטית. מצב מרובה המשתתפים הורחב משמעותית ונכלל בו תוכן מכל שלוש התקופות של סאגת מלחמת הכוכבים: טרילוגיית הפריקוולים (פרקים 1-3), הטרילוגיה המקורית (פרקים 4-6) וטרילוגיית ההמשך (פרקים 7-9).

עם יציאתו, המשחק עורר מחלוקת ציבורית רחבה וספג ביקורת קשה מקהילת הגיימינג בשל הסתמכותו על רכישות בתוך המשחק וקופסאות שלל (Loot Boxes) שהעניקו יתרונות משמעותיים במשחק. מודל זה מכונה על ידי הקהילה "שלם כדי לנצח" (Pay to win) והוביל לתגובת נגד חריפה, כולל התערבות של גופים ממשלתיים ברחבי העולם שבדקו האם מדובר בהימורים. בעקבות הלחץ הציבורי, EA הסירה את כל הרכישות האפשריות מהמשחק שעות ספורות לפני השקתו הגלובלית.

לאחר ההשקה, צוות הפיתוח ב-DICE עמל על שיפור המשחק במשך כשנתיים וחצי. במרץ 2018, מערכת ההתקדמות שונתה מהיסוד והוסרו כל המרכיבים של "שלם כדי לנצח". בנוסף, שוחררו עדכוני תוכן חינמיים רבים שהוסיפו גיבורים, נבלים, מפות, כלי רכב ומצבי משחק חדשים. עדכונים אלו זכו לשבחים ושיפרו את תדמית המשחק, שהפך לדוגמה בולטת ל"קאמבק" מוצלח בתעשיית המשחקים.

## פרסים ומועמדויות

## קישורים חיצוניים
* 
*
*
*
* 
## הערות שוליים

קטגוריה:משחקי Xbox One
קטגוריה:משחקי Windows
לאו מרגטס

**לאונור "לאו" מרגטס** (באנגלית: **Leonor "Leo" Margets**; נולדה ב-10 באוגוסט 1983) היא שחקנית פוקר ספרדייה מקצוענית אשר זכתה בצמיד אליפות העולם בפוקר, והאישה השנייה שהגיעה לשולחן הגמר של האירוע המרכזי באליפות העולם בפוקר.

## קריירת פוקר
מרגטס החלה לשחק פוקר ב-2007. הפעם הראשונה בה נכנס לכסף בטורניר היה ב-2008 בטורניר שהתקיים בסביליה. ב-2009 השתתפה לראשונה באירוע המרכזי של אליפות העולם בפוקר והייתה האישה האחרונה שנשארה בטורניר כשסיימה במקום ה-27 וזכתה בפרס של כ-353 אלף דולר. ב-2010 זכתה בטורניר שהתקיים ביורט דה מאר ובפרס של 100 אלף אירו.

ב-2021 זכתה בצמיד אליפות העולם בפוקר הראשון שלה, כשניצחה את טורניר הסיום של אליפות העולם, וזכתה בפרס של כ-377 אלף דולר.

ב-2025 הייתה לאישה השנייה אשר הגיעה לשולחן הגמר של האירוע המרכזי, 30 שנה אחרי ברברה אנרייט, בו הוא סיימה במקום השביעי.

נכון ליולי 2025, מרגטס זכתה בסך של כ-3.6 מיליון דולר מטורנירי פוקר, כשמתוכם כ-2.5 מיליון דולר בסבב אליפות העולם.

### צמידי אליפות העולם בפוקר

## ספריה

* Cómo jugar y ganar al póker: Texas hold'em y otras modalidades (2010) 
* La reina del poker (2011) 
* Juega bien tus cartas! En la vida y en los negocios (2017) 


## קישורים חיצוניים

* 

## הערות שוליים

קטגוריה:שחקניות פוקר
קטגוריה:זוכי צמיד אליפות העולם בפוקר
קטגוריה:ספרדיות שנולדו במאה ה-20
קטגוריה:ספרדים שנולדו ב-1983
האפנר רוטאבאגי

ה**האפנר רוטאבאגי** (באנגלית: **Hafner Rotajeep** או **M.L. 10/42 Flying Jeep**) היה כלי טיס ניסיוני בריטי שפותח במהלך מלחמת העולם השנייה. כלי הטיס היה שילוב של ג'יפ ויליס סטנדרטי עם מערכת רוטורקייט (Rotor-kite), שנועד לאפשר הצנחה של כלי רכב קרביים מהאוויר ישירות לשדה הקרב.

## עיצוב ופיתוח
הכלי תוכנן על ידי ראול האפנר מ"המוסד לפיתוחים ניסיוניים של כוחות מוטסים" (AFEE), לאחר שהפיתוח של ה-Rotachute (מצנח-רוטור אישי) זכה להצלחה מסוימת.

אב הטיפוס נבנה על ידי חברת R. Malcolm & Co. Ltd (שיצרה גם את חופת מלקולם) בבסיס ווייט וולטהם בשנת 1942. מפרט משרד האוויר הבריטי, 10/42, עבור "דאון כנף סובבת מיוחד" שימש לזיהוי הפרויקט באופן רשמי.

ניסויים ראשוניים הראו שניתן להטיל ג'יפ ויליס מגובה של עד 2.35 מטרים (7.7 רגל) ללא גרימת נזק לרכב. רוטור בקוטר 12.4 מטרים חובר לרכב, יחד עם מכלול זנב וסנפירי ייצוב, אך ללא הגה כיוון. נדרשו שני אנשים להטיס את הכלי: אחד שינהג בו על הקרקע, והשני שיטיס אותו באוויר באמצעות מוט היגוי. בתחילה הוא כונה "בליץ באגי", אך שם זה הוחלף במהרה ב"רוטאבאגי".

הניסוי הראשון נערך ב-16 בנובמבר 1943, כאשר היחידה נגררה מאחורי משאית דיימונד T, אך המשאית לא הצליחה להשיג מספיק מהירות כדי להרים את הרוטאבאגי לאוויר. ב-27 בנובמבר נעשה שימוש ברכב חזק יותר, מכונית בנטלי 4.5 ליטר עם מגדש על, שאפשרה סוף סוף לכלי להמריא. בניסויים אלו הושגה מהירות דאייה של 72 קמ"ש (45 מייל לשעה). ניסויים מאוחרים יותר נערכו בגרירה מאחורי מפציץ ארמסטרונג וייטוורת' וייטלי.

אף שהניסויים הראשונים הראו שהרוטאבאגי נוטה לרעידות חמורות במהירויות שמעל 72 קמ"ש, לאחר שיפורים הוא הגיע למהירות טיסה של 113 קמ"ש (70 מייל לשעה) ב-1 בפברואר 1944. טיסת הניסוי האחרונה התרחשה בספטמבר 1944, ובה היחידה טסה במשך 10 דקות בגובה 400 רגל (כ-122 מטר) ובמהירות של 105 קמ"ש, לאחר ששוחררה ממפציץ וייטלי. הטיסה תוארה כ"משביעת רצון ביותר". עם זאת, כניסתם לשירות של דאונים שיכלו לשאת כלי רכב (כמו הווייקו CG-4 הדריאן והאיירספיד הורסה) הפכה את הרוטאבאגי למיותר, והמשך הפיתוח בוטל.

העתק של הרוטאבאגי מוצג במוזיאון התעופה של הצבא (Museum of Army Flying) במידל וולופ, אנגליה. האפנר הגה גם רעיון דומה בשם "רוטאטנק" (Rotatank), שהתבסס על טנק ולנטיין, אך רעיון זה מעולם לא נבנה.

## מפרט טכני
[שמאל|ממוזער|העתק של הרוטאבאגי ב[מוזיאון התעופה של הצבא במידל וולופ, 2013|261x261 פיקסלים]]
* **צוות:** 1–2
* **אורך:** 6.40 מ'
* **גובה:** 1.50 מ' (ללא הרוטור)
* **משקל ריק:** 1,411 ק"ג
* **משקל המראה מרבי:** 2,155 ק"ג
* **קוטר רוטור ראשי:** 14.23 מ'
* **שטח דיסקת הרוטור:** 159 מ"ר
* **מהירות מרבית (בגרירה):** 240 קמ"ש
* **מהירות דאייה:** 72 קמ"ש

## ראו גם
* אוטוג'ירו

## קישורים חיצוניים

* 

## הערות שוליים

## ביאורים

קטגוריה:מכוניות מעופפות
ארנאס קלוב

**ארנאס קלוב** (בספרדית: **Arenas Club de Getxo**) הוא מועדון כדורגל ספרדי. המועדון נוסד בשנת 1909 בעיר גצ'ו שבחבל הבסקים. הקבוצה הייתה בין הקבוצות המייסדים של לה ליגה. היא זכתה כמה פעמים בקופה דל ריי. בעונת 2025/2026 היא משחקת בפרימרה דיוויסיון RFEF (הליגה השלישית בחשיבותה).

## היסטוריה
האזור היה מרכז פיתוחי תעשיית הפלדה ומכרות שהתבסס בין היתר על מידע שהתקבל ממומחים מבריטניה. כבר בשנת 1901 נערכו משחקי כדורגל שבועיים בשכונת Las Arenas של עיר גצ'ו. בשנת 1909 הוקמה קבוצה בשם Arenas Football Club שבשנת 1912 שינתה את שמה ל-Club Arenas.

בשנת 1917 הקבוצה הגיעה לגמר קופה דל ריי והפסידה בתוספת זמן לריאל מדריד. ב-1919 הם זכו בגביע תוך ניצחון על ברצלונה במשחק גמר. בשנים 1925 ו-1926 הקבוצה הפסידה במשחק הגמר על הגביע.

בעקבות הצלחות בתחרויות קופה דל ריי הקבוצה נכללה בעונה הראשונה של לה ליגה. היא שיחקה בה עד לעונת 1934/1935 בלה ליגה ואחריה ירדה לליגה הספרדית השנייה בכדורגל. הקבוצה שיחקה בה במשך 6 עונות עד שבסיום עונת 1943/1944 ירדה לליגה השלישית.

מאז שנות ה-40 של המאה ה-20 הקבוצה משחקת בעיקר בליגה השלישית תוך ירידה מפעם לפעם לליגה הרביעית.

## קישורים חיצוניים

* 
* מידע על הקבוצה לפי עונות
* מידע מאתר worldfootball
* מידע מאתר transfermarkt

קטגוריה:קבוצות כדורגל ספרדיות
קטגוריה:חבל הבסקים: ספורט
קטגוריה:קבוצות כדורגל שהוקמו ב-1909
סן לורנסו (מר דל פלאטה)

**סן לורנסו** (בספרדית: **Club Atlético San Lorenzo**) הוא מועדון כדורגל ארגנטינאי. המועדון נוסד בשנת 1921 בעיר מר דל פלאטה. בעבר הקבוצה שיחקה בליגה הבכירה וכיום משחקת בליגה אזורית.

## היסטוריה
המועדון הוקם בשנת 1921 בעיקר על ידי אוהדי של קבוצת סן לורנסו וזו הייתה הסיבה לשם שנבחר.

מאז הקמתה הקבוצה שיחקה בליגה אזורית. בשנת 1963 היא ניצחה בליגה ובהמשך שחזרה הישג זה ברציפות עד לשנת 1968. בסך הכול היא זכתה באליפות 14 פעמים (בפעם האחרונה בשנת 2003).

בשנת 1971 היא לראשונה שיחקה ברמה ארצית בכירה. היא שיחקה במסגרת זו 9 עונות, בפעם האחרונה בשנת 1982.

בעקבות שינוי מתכונת התחרויות הארציות בשנת 1985 הקבוצה לא נכללה בליגת משנה והמשיכה לשחק בליגה אזורית של מר דל פלאטה (חמישית בחשיבותה בארגנטינה) בה משחקת גם כיום.

## קישורים חיצוניים
* 
* סרטון על הקבוצה (בספרדית)

## הערות שוליים

קטגוריה:קבוצות כדורגל ארגנטינאיות
קטגוריה:פרובינציית בואנוס איירס: מועדוני כדורגל
קטגוריה:קבוצות כדורגל שהוקמו ב-1921
קנדה תחילה

תנועת "**קנדה תחילה"** (באנגלית: **Canada First**) הייתה תנועה לאומנית קנדית שקמה בשנת 1868 וקידמה את המרכיב הפרוטסטנטי הבריטי והלבן כמרכיב מרכזי בזהות הקנדית. היא התפוגגה בתוך כעשר שנים, אך בשנת 2025 נעשה שימוש חוזר בשמה על ידי מנהיגי שתי המפלגות הגדולות בקנדה כתגובה לתוכנית המכסים של טראמפ ולרמזיו בעניין סיפוח קנדה לארצות הברית.

## במאה התשע עשרה
תנועת "קנדה תחילה" הייתה תנועה לאומנית קנדית שקמה בשנת 1868 וקידמה את המרכיב הפרוטסטנטי הבריטי כמרכיב מרכזי בזהות הקנדית. בתחילה נתמכה על ידי ההיסטוריון  וחבר הפרלמנט . מייסדי התנועה היו ג'ורג' דניסון, הנרי מורגן, צ'ארלס מאיר, וויליאם אלכסנדר פוסטר ורוברט גרנט הליברטון, כולם תושבי פרובינציית אונטריו.
ממוזער|הוצאתו להורג של תומאס סקוט
ג'ון כריסטיאן שולץ, מייסד המפלגה הקנדית , הפך לחבר מוביל במפלגה זו והיה ליריבו העיקרי של בן המטיס לואי ריאל, מייסד מניטובה שמרד בקנדה. הוצאתו להורג של תומאס סקוט הפרוטסטנטי על ידי ריאל במהלך  ב-1870 האיצה את הקמת תנועת "קנדה תחילה" כתנועה של לאומנות של פרוטסטנטים אנגלים לבנים, שעל פי ההיסטוריון דימיטרי אנסטקיס, הסוותה גזענות. שולץ ומאיר, שנלכדו בעיצומו של המרד, ניצלו בקושי מהוצאה להורג בעצמם. עם שובם לאונטריו, הוצגו שני הגברים באופן בולט במחאה ענקית שאורגנה בטורונטו על ידי תנועת "קנדה תחילה". בהתבסס על זעמם של ה"פרוטסטנטים הכתומים" על הוצאתו להורג של סקוט, הדגישו מנהיגי התנועה את מה שהציגו כבגידה בלאום, שנעשתה בידי מורדי הנהר האדום ולואי ריאל.

לרגל בחירות ביניים שנערכו בשנת 1874 במחוז הפדרלי של מערב טורונטו, הפכה תנועת "קנדה תחילה" למפלגה פוליטית רשמית שכונתה "האגודה הלאומית הקנדית". למרות שהמפלגה לא הצליחה למנות מועמד, היא פרסמה מצע מפלגתי שקרא ל"חיבור בריטי, איחוד האימפריה ועד אז, קול באמנוֹת המשפיעות על קנדה". מתוך רצון להשפעה גדולה יותר ולאוטונומיה עבור קנדה בניהול מדיניות החוץ שלה, בישרה התנועה את תנועת הפדרציה האימפריאלית .

למרות שראש ממשלת אונטריו לשעבר והליברל הבולט אדוארד בלייק היה בין תומכי המפלגה הראשונים, החלטתו של בלייק בשנת 1875 לקבל תפקיד בממשלתו של אלכסנדר מקנזי הובילה לקריסתה המהירה של המפלגה. עד שנת 1876 נסגר עיתונם השבועי, *The Nation.*

אף על פי שהשפעתה הפוליטית של התנועה דעכה במהרה, ביטויה כאידיאה קנדית פופולרית נותרה בעלת משמעות לאורך זמן.

## במאה העשרים ואחת
בשנת 2025, שני ראשי המפלגות הגדולות, ראש הממשלה היוצא ג'סטין טרודו וכנגדו מנהיג האופוזיציה פייר פוליאב, השתמשו בביטוי "קנדה תחילה" כדי לתאר את מדיניות מכסי התגמול שלהם כנגד המכסים שהטיל הנשיא דונלד טראמפ בשנת 2025 ואת תגובתם להערותיו שרמזו כי קנדה היא "המדינה ה-51" של ארצות הברית.

## ראו גם

* לואי ריאל
* ג'סטין טרודו
* פייר פוליאב
* תוכנית המכסים של טראמפ לגבי קנדה

## הערות שוליים

קטגוריה:מפלגות
קטגוריה:ביטויים פוליטיים
כמאל פנחסי

**כמאל פנחסי** (בפרסית: **کمال پنحاسی**, תעתיק מדויק: **כמאל פנהאסי**; נולד באוגוסט 1963) הוא חוקר, פרשן ומרצה בענייני איראן וקצין בצה"ל בדרגת סגן־אלוף המשמש כדובר צה"ל בשפה הפרסית.

## ביוגרפיה
[ממוזער|שמאל|פנחסי לצד מטוס [F15 בבסיס תל נוף]]
פנחסי נולד וגדל בשכונת אמיראבאד  בצפון טהראן, לאב פועל אשר פרנס לבדו את המשפחה בת שש הנפשות. בשכונה התגוררו רק שתי משפחות יהודיות. הוא למד בבית ספר לבנים, והיה היהודי היחיד בו.

ב-1969 החל ללמוד בבית הספר "אתחאד זרגריאן", אותו סיים ב-1977, ולאחר מכן המשיך בבית הספר התיכון "פזנד" בטהראן.

ב-1979, בעקבות המהפכה האסלאמית, עלה עם משפחתו בגיל 15 לישראל.

פנחסי התגייס לצה"ל ושירת בחיל הלוגיסטיקה החל מאוגוסט 1984 ועד אוגוסט 1990.

בספטמבר 1990 הקים את המגזין ואתר האינטרנט הראשון בפרסית בישראל "SHAHYAD". בהוראת המנהיג העליון של איראן, עלי ח'אמנאי, האקרים פרצו והפילו את האתר. בעקבות המקרה חש בליבו.

בנובמבר 2010 הקים פנחסי את העמותה לקידום יחסי ידידות ושלום בין איראן וישראל והיה יושב הראש שלה, עד לפירוקה במרץ 2024.
בנוסף הוא מעביר הרצאות בנושא איראן לקהלים שונים.

באפריל 2023 נפגש עם יורש העצר הגולה לבית המלוכה הפרסי, רזא כורש עלי פהלווי, בעת ביקורו בישראל.

פנחסי החל לכהן כדובר צה"ל לשפה הפרסית ב-7 באוקטובר 2023 בדרגת רס"ל, עם תחילתה של מלחמת חרבות ברזל. בהמשך קודם לדרגת רס"ר.

המודעות כלפי תפקידו בהסברה הישראלית נכנסה לתודעה הציבורית בישראל עם תחילת מבצע עם כלביא, כאשר ישראל תקפה את איראן. במסגרת תפקידו הוא מספק מידע בפרסית המיועד לעם האיראני.

ב-15 ביוני 2025 פרסם לראשונה אזהרת פינוי דחופה לכל אזרחי איראן: "כל האנשים הנמצאים כעת או בעתיד הקרוב במפעלי ייצור נשק צבאי ובמוסדות התמיכה שלהם או בסביבתם צריכים לעזוב מיד אזורים אלה ולא לחזור עד להודעה חדשה".

ביולי 2025 הוענקה לו דרגת סגן אלוף (דרגת ייצוג).

במרץ 2026, במהלך מבצע שאגת הארי, המשיך לפרסם אזהרות פינוי לאזרחי איראן במוקדים השונים.

## ראו גם
* אביחי אדרעי
* אלה ואויה

## קישורים חיצוניים

* 
* 

## הערות שוליים

קטגוריה:דוברים ישראלים
קטגוריה:חיילי דובר צה"ל
קטגוריה:סגני-אלופים בצה"ל
קטגוריה:ישראלים שנולדו ב-1963
EMD G18

[שמאל|ממוזער|קטר מספר BB202 01 מדגם GL18U6 מושך [רכבת משא, חברת רכבות האינדונזית הלאומית (PT KAI)]]
שמאל|ממוזער|קטר מספר 1001 מדגם G18U השייך לחברת Sheltam האמריקאית (בעבר היה שייך לחברת מכרות Anglo American Corp)
**EMD G18** הוא דגם של קטר דיזל-חשמלי שנבנה על ידי חטיבת EMD של ג'נרל מוטורס בארצות הברית ועל ידי מפעל MACOSA בספרד. הדגם נבנה בין השנים 1968 ל-1978 בכמות של 59 יחידות לייצוא למספר גדול של מדינות עם רחבי מסילות שונים.

האינדקס הסטנדרטי אשר נוסף לשם הדגם עצמו (G18) בא לציין האם הלקוח רכש קטרים עם מנועים חשמליים ייעודיים למסילות צרות (U) או למסילות רחבות (W), בנוסף האות **L** מצביעה על כך שהקטר נבנה עם שלדה במשקל קל, והמספר **6** באינדקס בא לציין שהקטר משתמש בחוגון מסוג A1A-A1A.

הדגם הדומה **EMD GA18** הוא גרסה של ה-G18 שתוכננה להיות קלה במיוחד, עם עומס ציר נמוך, ומשתמשת בחוגונים של קרונות משא המונעים באמצעות גל הינע (Cardan shaft) ומנועים חשמליים שמורכבים על השלדה – בדומה לקודמו, דגם **EMD GA8**.

הגרסה הנוספת שנבנתה היא **G18B**.

מספר מדינות רכשו את הקטרים הללו:
* עם חוגונים מהסוג A1A-A1A:
** צ'ילה - קטר 1 (מספר 954) מופעל על ידי FCAB
** אינדונזיה - 8 קטרים (מספרים: BB202 01-BB202 08) מופעלים על ידי חברת הרכבות האינדונזית.
* עם חוגונים מהסוג BB:
** צ'ילה - 2 קטרים (מספרים: 71-72) מופעלים על ידי חברת מכרות נחושת בהרי האנדים.
** איראן - 2 קטרים (מספרים: 40451-40452) מופעלים על ידי חברת הרכבות האיראנית.
** ישראל - קטר אחד מופעל על ידי חברת רותם אמפרט נגב בע"מ במישור רותם (שם חברה לשעבר: נגב פוספטים בע"מ).
** פרו - קטר אחד (24) מופעל במכרות סרו דה פאסקו.
** ערב הסעודית - 16 קטרים (מספרים: 1006-1021) מופעלים על ידי חברת הרכבות הסעודית הלאומית.
** דרום אפריקה - 19 קטרים, מופעלים על ידי חברת מכרות Anglo American Corp (מספרים: 1–3; 21–25) ועל ידי חברת מכרות Iron & Steel Corp (מספרים: 36–42; 661.42-661.44).
** ספרד - 4 קטרים (מספרים: 1001-1004) מופעלים על ידי חברת מכרות פחם "Minero Siderúrgica de Ponferrada"

באלג'יריה פועלים 5 קטרים מדגם G18B (מספרים: 040DH1-040DH5) שמופעלים על ידי SNTF (חברת הרכבות הלאומית של אלג'יריה)

## נתונים טכניים

## קישורים חיצוניים

## הערות שוליים

קטגוריה:קטרי דיזל של רכבת ישראל
קטגוריה:קטרי רכבת
SJ T44

T44 הוא קטר דיזל-חשמלי שוודי שיוצר על ידי החברות Nydqvist & Holm (NOHAB) ו-Kalmar Verkstad (KVAB) ב-123 יחידות בין השנים 1968 ל-1987. הוא מהווה את ממשיכו של הדגם T43, ומשמש הן לגרירה והן לדחיפה. זהו קטר הדיזל הנפוץ ביותר בשוודיה, כאשר המפעילה הגדולה ביותר היא חברת Green Cargo שבבעלות המדינה. מפעילים נוספים כוללים את רכבת ישראל (קטר אחד), חברת Malmtrafik (שני קטרים), ובעבר גם חברת הרכבות הלאומית של נורווגיה (קטר אחד, שסומן כ-NSB Di 7) וחברת Inlandsbanan AB.

## היסטוריה
למרות ששימושם העיקרי של קטרי סדרת T44 הוא לגרירה ולשירותי דחיפה, לעיתים נעשה בהם שימוש גם לגרירת רכבות נוסעים. בשנות ה-70 הם הופעלו בקו בורלנגה–מורה, שאינו מחושמל, ובשנות ה-90 בקו אינלנד (Inland Line). בהשוואה לקודמתה, סדרת T43, סדרת T44 חזקה יותר וכוללת תא נהג מודרני עם בידוד רעש משופר, אם כי קיימים קווי דמיון רבים בין הדגמים. מבחינת מראה, דגם T44 מרובע יותר לעומת קודמיו. עד שלושה קטרים מדגם זה יכולים לפעול ביחד כרכבת מרובת יחידות. בשנת 1993 נמכר הקטר SJ T44 מספר 276 לחברת הרכבות הנורווגית NSB לשימוש כקטר דחיפה בקו אופוטן, וקיבל את הסימון NSB Di 7 ומספר 634. קטר זה, יחד עם הקטר SJ T44 מספר 283, הועברו לחברת Malmtrafik בשנת 1996. כאשר חברת הרכבות הממלכתית של שוודיה (בשוודית: Statens Järnvägar, SJ) פורקה בשנת 2001, כל קטרי סדרת T44 עברו לבעלות חברת Green Cargo, למעט ארבעה שנמכרו לחברת הרכבות השוודית TGOJ (כיום חברה בת של Green Cargo). בשנת 2007 הזמינה Green Cargo חידוש כולל ל-100 קטרים מחברת Bombardier Transportation, שכלל התקנת מנועים חדשים בני ארבע פעימות תוצרת חברת MTU (מדגם 12V 4000 R43). החידוש צפוי להאריך את חיי השירות של הקטרים ב-15 עד 20 שנה. הקטרים הראשונים ששודרגו נמסרו בשנת 2009 וקיבלו את הסימון Td.

## גלריה

קובץ:131-151.jpg|טקסט=The only T44 at the service of Israel Railways| ה-T44 היחיד בשירות רכבת ישראל
קובץ:Green_Cargo_T44.JPG|טקסט=Green Cargo Td in Boden, Sweden| גרין קרגו Td בבודן, שוודיה


## קישורים חיצוניים

* אתר Järnväg.net ב-T44 (in Swedish)
* כניסה ל-Norsk Jernbaneklubb ב-Di 7 (in Norwegian)
* כניסה של Jernbane.net ב-T44 SJ - Green Cargo (in Norwegian)
* אתר Jernbane.net ב-Di 7 (in Norwegian)

קטגוריה:קטרי דיזל של רכבת ישראל
קטגוריה:קטרי רכבת
הצידים

**הצידים** הוא שמה של עיר מקראית הנזכרת בספר יהושע כאחת מערי נחלת שבט נפתלי.

## אזכור מקראי
העיר 'הצידים' מוזכרת פעם אחת במקרא, בספר יהושע, במסגרת פירוט עריו של שבט נפתלי: 

## זיהוי האתר
חז"ל זיהו את העיירה כפר חיטיא בת זמנם עם העיר "הַצִּדִּים":

זיהויה המקובל של העיירה כפר חיטיא, כפי שהוצע עוד בראשית המאה ה-19 על ידי יהוסף שוורץ, הוא בח'רבת חיטין שממערב לטבריה, בסמוך לכפר חטין. במקום נתגלו ממצאים המעידים על יישוב יהודי גדול שהתקיים במקום בתקופת המשנה והתלמוד.

## הערות שוליים

קטגוריה:יישובי המקרא
קטגוריה:כנען
קטגוריה:נחלת שבט נפתלי
חינוך מכליל

**חינוך מכליל** הוא גישה חינוכית-מערכתית השואפת להתאים את מערכת החינוך לשונות הרבה בין לומדים, ולהבטיח שכל תלמיד ותלמידה ללא תלות ברקע חברתי, תרבותי, בריאותי או לימודי, יוכלו להשתלב להתקדם ולהצליח במסגרת בית ספרית אחת. גישה זו מתבססת על עולם תאורטי רחב אשר כולל מחקר בתחומי הפילוסופיה, סוציולוגיה, חינוך דמוקרטי, שוויון בחינוך וInclusive education, אך מבקשת לייצר מענה עמוק יותר לצרכים רגשיים, חברתיים, לימודיים ותרבותיים של כלל התלמידים בתוך מערכת אחת משותפת.

## היסטוריה
חינוך מכליל התפתח מתוך הבנה שהמערכת החינוכית המסורתית נוטה לעיתים להפעיל מנגנוני הדרה גלויים או סמויים כלפי תלמידים המתקשים להתאים את עצמם לנורמות המקובלות. מקורות ההשראה המרכזיים כוללים את יוזמות אונסק"ו לקידום הכלה, את עבודותיהם של חוקרים כגון מיכל ראזר, מל איינסקו, שלמה סוסמן, ואת מסקנות OECD בדבר תרומת מדיניות מכלילה להצלחת כלל התלמידים.

בישראל החלו בתי ספר מעטים לאמץ את הגישה המכלילה בראשית שנות ה-2000, תחילה בשוליים של החינוך האלטרנטיבי ובהמשך גם במסגרות ממלכתיות. פרסומים אקדמיים כגון *אי של אפשר* ו*סמכות ורכות* (ראזר, 2018) סייעו להמשגת המונח ולהטמעתו כשפה פדגוגית.

## עקרונות מרכזיים
* **אחריות מערכתית לרווחה נפשית ולשייכות**: הכרה בכך שתלמידים זקוקים לתחושת ביטחון, קשר והכרה כדי ללמוד. רווחת התלמיד איננה תנאי חיצוני ללמידה אלא חלק אינהרנטי ממנה.
* **פירוק פרקטיקות מדירות והפחתת הסללה**: החינוך המכליל מבקש לבטל או לצמצם מבנים מפרידים כמו הקבצות, כיתות נפרדות והשעיות, אשר משמרים הדרה ומעמיקים פערים.
* **קשר אישי בין תלמיד למבוגר משמעותי**: טיפוח מערכות יחסים של אמון והכלה, לרוב באמצעות שיחה אישית מתמשכת עם דמות קבועה בבית הספר.
* **התאמה פדגוגית לרבגוניות תלמידים**: פיתוח דרכי הוראה מגוונות, המאפשרות נגישות, בחירה וגמישות.

## יישומים פדגוגיים מרכזיים
במסגרות חינוך הפועלות על פי עקרונות החינוך המכליל, מזוהות מספר פרקטיקות חינוכיות מרכזיות שמטרתן לקדם השתתפות מלאה, תחושת שייכות וצמצום הדרה:

* **שיחה מחברת** – שיח מובנה ומתמשך בין מורה לתלמיד, המיועד לבניית אמון וקשר אישי משמעותי.
* **גבולות אמפתיים** – יצירת מסגרת חינוכית ברורה תוך הפגנת רגישות לקשיים הרגשיים של התלמידים, ללא שימוש בפרקטיקות ענישה מדירות.
* **עבודה עם הורים** – קידום שותפות מכבדת עם הורי התלמידים, תוך הכרה בידע, ברקע ובתפקיד ההורי כמשאב חינוכי.
* **ריפריימינג (מסגור מחודש)** – שינוי פרשנות של התנהגויות מאתגרות מצד תלמידים מתוך הקשר של הדרה חברתית, במטרה לנסח תגובות חינוכיות מותאמות יותר.

## יישום בישראל
בין הדוגמאות הבולטות ניתן לציין את כפר הנוער אלוני יצחק ואת קיבוץ נווה איתן, שבו פועל בית החינוך גאון הירדן. בבתי ספר אלה שולבו תהליכי מחקר פעולה, פיתוח צוות, תכנון מחדש של מערכות שעות, הקצאת משאבים לרווחה רגשית, וביטול מסגרות הסללה פנימיות.  בנוסף, בבתי ספר רבים בישראל מתקיים עיסוק מתמשך בהטמעת פרקטיקות מכלילות ובפיתוח מודלים חינוכיים המותאמים לגישות של חינוך מכליל.

## אתגרים וביקורת
יישום חינוך מכליל נתקל בקשיים מבניים, פדגוגיים ותרבותיים. בין הבולטים:
* מחסור בהכשרת מורים להוראה מותאמת רגשית.
* התנגדות מצד בעלי תפקידים הרואים בכך איום על מצוינות.
* פערים תקציביים בין מרכז לפריפריה.
* עומס רגשי ותפקודי על הצוותים החינוכיים.

## ראו גם
* חינוך דמוקרטי
* שוויון
* חינוך מיוחד
* צדק חברתי
* שיטת מונטסורי

## הערות שוליים

קטגוריה:חינוך
קטגוריה:פדגוגיה
קטגוריה:חינוך לפי שיטה
קטגוריה:חינוך אלטרנטיבי
שירון הקסמים

**שירון הקסמים** היא סדרת תקליטורי DVD וסדרת טלוויזיה ישראליות לילדים, בכיכובם של חני נחמיאס וניקי גולדשטיין. הסדרה עוסקת בשירי חגים ישנים וטובים (כמו שירי פסח, חנוכה וחגי תשרי), ומציגה מסע הרפתקאות מוזיקלי.

הסדרה הופצה ב-DVD על ידי חברת קלסיקלטת.

## תקציר העלילה
שירון הקסמים הוא ספר שירים שבו גרים שירלי והתווים דו, רה ומי. בכל פרק, שירלי והתווים חוגגים ושרים שירים לכל ילד וילדה בכל חג, ומתמודדים מול טרטטם, שדון אצבעוני מרושע, אשר שונא את שירי החג ומשתמש בתחבולות כדי לנסות להעלים את מילות השיר. שירלי, התווים והילדים נאבקים בו כדי להציל את מילות שירי החג האהובים ולהחזיר את שמחת החג.

## הדמויות והשחקנים

### הדמויות הראשיות

* חני נחמיאס - שירלי
* ניקי גולדשטיין - טרטטם
* שני שוויצמן - דו / רה
* קלר ויסבלט - מי

### ילדים

* אופיר נדברני - מיטל
* בן מאירי - יניב
* נועם חליו - שלומית
* אסף משיח - אייל
* יהוראי דיין - אורן
* ים גולדשטיין - ליאור
* ליהי יעבץ - נועה
* שירה לב - עינת
* מאיה רוזין - מאיה
* ליאל מאיר - הילה
* מאיה אלון - סיוון
* יניב שביט - דורון

### דמויות אורחות

* שבתאי ישראל - סבא
* חווה שוורץ - סבתא
* אורי פרלמן - אבא
* שני רויטמן - אמא
* מירי שליטין - גננת

## שירי הסדרה

### חגי תשרי

# שיר פתיחה
# בראש השנה
# שנה הלכה
# סוכתי הסוכה
# שלומית בונה סוכה
# יום טוב לנו
# שישו ושמחו בשמחת תורה
# 12 יריחים
# בשנה הבאה

### חנוכה

# שיר פתיחה
# סביבון סוב סוב
# ימי החנוכה
# חנוכייה לי יש
# נר לי
# שימו שמן
# באנו חושך לגרש
# מי ימלל
# הנרות הללו
# הבה נרימה

### פסח

# שיר פתיחה
# שמחה רבה
# איזה חג לי
# איך יודעים שבא אביב
# ארבעת האחים
# חד גדיא
# אחד מי יודע
# בצאת ישראל
# מה נשתנה

קטגוריה:סדרות ערוץ הופ!
קטגוריה:קלטות ילדים ישראליות
קטגוריה:קלסיקלטת: קלטות
א-סווידא (נפה)

**א-סווידא** (בערבית: **منطقة السويداء.** בתעתיק מדויק: **מנטקת אלסוידאא**') היא נפה במחוז א-סווידא בדרום סוריה. המרכז המנהלי של הנפה הוא העיר א-סווידא. במפקד האוכלוסין שנערך בשנת 2004 מנתה הנפה 180,907 תושבים.

## חלקי הנפה
נפת א-סוויידה מחולקת לשלוש תת-נפות (אוכלוסייה נכון לשנת 2004):

## קישורים חיצוניים

קטגוריה:סוריה: נפות
Killing Fields

"**Killing Fields**" (בעברית: "**שדות ההרג**") הוא סינגל של להקת הרוק האמריקאית שיינדאון. השיר הוא הסינגל השלישי מתוך *[[Ei8ht]]*, אלבומה השמיני של הלהקה. השיר יצא לאור ב-15 ביולי 2025, כסינגל הרשמי השלישי מתוך האלבום.

## סוגה ומבנה
השיר הוגדר כ"המנון רוק" מסוגת ההארד רוק. הוא מתחיל בקטע מלודי ואקוסטי, בסגנון מחזות הזמר של אנדרו לויד ובר, וממשיך לכיוון הארד רוק. מילותיו מתייחסות למערכת יחסים בעייתית, ומתארות כיצד מערכולת יחסים יכולות להתדרדר למחוזות בלתי צפויים. ניתן לפרש את המילים כמתייחסות למערכת יחסים זוגית או חברית, אך גם לפרש את המילים ככאלה שמתייחסות לחברה המשוסעת ולקיטוב הפוליטי.

## משמעות
ברנט סמית, סולן הלהקה, ציין כי אין לשיר משמעות ספציפית אחת, וכי נושאי השיר אינם יכולים להיות מסודרים ברשימה היררכית אחת. לדבריו "הקהל הוא הבוס, ולהם החופש לפרש את השיר באופן שבו הם שומעים אותו, מרגישים אותו וחווים אותו. השיר אמור לדחוף אותך ולתת לך השראה לחשוב בעצמך ולשאול שאלות. אנחנו כולנו יודעים שאנחנו חיים בזמנים מורכבים, והשאלה האמיתית היא כיצד תגיבו".

## קבלה ומצעדים
עם צאתו נכנס השיר למקום הראשון במצעד הרוק האמריקאי ולמקום השלישי במצעד הכללי של אייטונס.

## קישורים חיצוניים

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי שיינדאון
קטגוריה:שירים באנגלית
קטגוריה:סינגלים בהוצאת אטלנטיק רקורדס
אדוארד אנדרדאון

**צ'ארלס אדוארד אנדרדאון** (באנגלית: **Charles Edward Underdown**; 3 בדצמבר 1908 – 15 בדצמבר 1989) היה שחקן תיאטרון, קולנוע וטלוויזיה אנגלי.

## ביוגרפיה
אנדרדאון נולד בלונדון ולמד באיטון קולג'. תחילה עבד כרוכב סוסים וכפרש לפני שהחל את קריירת המשחק שלו על הבמה בתחילת שנות ה-30. משנת 1934 ואילך הופיע גם בקולנוע, בעיקר סתפקידי משנה, בהם גילם לעיתים קרובות פקחי משטרה, פקידי ממשל או אנשי עסקים.

לאחר מלחמת העולם השנייה, בה הגיע לדרגת קפטן, הוא גם גילם כמה תפקידים ראשיים. במהלך שנות ה-50 הוא זכה להצלחה רבה עם תפקידי משנה גדולים יותר, אך מאוחר יותר נעשו תפקידיו הקולנועיים (למשל כקצין חיל האוויר המלכותי בסרט "כדור הרעם" מסדרת סרטי ג'יימס בונד) לקטנים יותר. אנדרדאון הופיע גם בסדרות טלוויזיה בריטיות רבות. הופעתו הטלוויזיונית האחרונה הייתה בשנת 1980, כשגילם את זסטור בארבעה פרקים של "דוקטור הו".

הוא היה נשוי לרוזמרי סיבלה ויולט גרימסטון משנת 1953 ועד שהתגרשו ב-1964. אנדרדאון נפטר בגיל 81.

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:שחקנים בסרטי ג'יימס בונד
קטגוריה:בריטים שנולדו ב-1908
קטגוריה:בריטים שנפטרו ב-1989
שגרירות ארצות הברית בברלין

**שגרירות ארצות הברית בברלין** (באנגלית: **Embassy of the United States, Berlin**) היא הנציגות הדיפלומטית של ארצות הברית ברפובליקה הפדרלית של גרמניה. שגרירות ארצות הברית בברלין אחראית על כלל הפעילות הדיפלומטית של ממשלת ארצות הברית בגרמניה. תחת אחריותה פועלות הקונסוליות האמריקאיות בערים דיסלדורף, פרנקפורט, המבורג, לייפציג ומינכן.

## בניין השגרירות
עבודות הבנייה להקמת בניין שגרירות ארצות הברית החדש בכיכר פאריזר שבלב ברלין החלו באוקטובר 2004. הבניין נחנך ונפתח לפעילות רשמית באביב 2008. מבנה השגרירות משתרע על פני ארבע קומות וחצי, וניצב בצומת הרחובות בהרן (Behrenstraße) ואיברט (Ebertstraße), כשהוא משלים את החזית האחרונה החסרה בכיכר ההיסטורית פאריזר פלאץ, הסמוכה לשער ברנדנבורג. הקמת השגרירות נעשתה כחלק מתכנון כולל לשיקום המרחב העירוני והגינות הציבוריות סביב הכיכר, תוך שימור הרגישות ההיסטורית של האזור ושיתוף פעולה הדוק עם רשויות התכנון העירוני של עיריית ברלין.

חזיתות המבנה משתלבות במרקם העירוני דרך רצועה ירוקה של עצים, שבילים וגינות ציבוריות. העיצוב הכללי עוצב על פי הנחיות המשרד לבינוי מבנים מעבר לים של מחלקת המדינה האמריקאית (OBO), ונועד לשלב בין שקיפות ונגישות לבין צורכי ביטחון מודרניים. הבניין תוכנן בידי משרד האדריכלים האמריקאי הידוע Moore Ruble Yudell מסנטה מוניקה, קליפורניה. חומרי הבנייה והפרטים האדריכליים נבחרו בקפידה על מנת להתאים לסביבה העירונית ההיסטורית של מרכז ברלין, ולשקף תדמית פתוחה ומודרנית של ארצות הברית. העיצוב הסופי מהווה עיבוד מחדש של התכנון המקורי משנת 1996, שהותאם לדרישות מעודכנות בתחום הביטחון, המיקום והפונקציונליות. מבנה זה מספק תשתית דיפלומטית בטוחה, מתקדמת ויעילה לפעילות ממשלת ארצות הברית בגרמניה.

## פרשת ההאזנות
ממוזער|מתקן ההאזנה של ה-NSA על גג בניין השגרירות שפורסם בעקבות פרשת סנאודן
בשנת 2013 נחשפה סדרת מסמכים סודיים שנמסרו לעיתונות על ידי אדוארד סנודן, לשעבר עובד קבלן של הסוכנות לביטחון לאומי של ארצות הברית (NSA). הפרסומים, שזכו לכינוי "פרשת סנודן", חשפו את קיומן של תוכניות ריגול ומעקב נרחבות מצד ארצות הברית כלפי מדינות זרות, לרבות בעלות בריתה. בין היתר עלו טענות לפיהן שגרירות ארצות הברית בברלין שימשה כבסיס להאזנה לתקשורת סלולרית ברובע הממשלתי של הבירה הגרמנית.

לפי הדיווחים, הקומה העליונה של בניין השגרירות ברחוב פאריזר פלאץ הייתה מצוידת באמצעים טכנולוגיים מתקדמים, שאפשרו יירוט של שיחות סלולריות באזור, לרבות שיחות שבוצעו על ידי בכירי ממשלת גרמניה.

העיתונאי החוקרת הבריטי דאנקן קמפבל והמומחה למודיעין ג'יימס בראדפורד הצביעו על ציפוי חיצוני ייחודי בקומה העליונה – עשוי מחומר דיאלקטרי – כדפוס פעולה חוזר בבניינים דיפלומטיים נוספים של ארצות הברית, החשודים כאתרים של תוכנית האיסוף המיוחד (Special Collection Service), מבצע משותף של ה-NSA וה-CIA.

הטענות חוזקו באמצעות תצלומים תרמוגרפיים שפורסמו על ידי רשת ARD הגרמנית, שהראו פליטת קרינה תת-אדומה גבוהה מן הקומה החשודה. לפי הדיווחים, בין היעדים למעקב הייתה גם הקנצלרית אנגלה מרקל, מה שהוביל למשבר דיפלומטי חריף בין גרמניה לארצות הברית.

הפרשה עוררה ביקורת ציבורית ופוליטית רחבה בגרמניה, והובילה לדרישה מצד ממשלת גרמניה להבהרות ולשקיפות מצד הממשל האמריקאי. תגובת ארצות הברית לפרסומים הייתה מאופקת, ולמרות גינויים רשמיים לא נמסרה הכחשה חד-משמעית בדבר קיום המעקב.

## קישורים חיצוניים

## הערות שוליים

ברלין
קטגוריה:יחסי ארצות הברית – גרמניה
קטגוריה:ברלין
איילנד טכנולוגיה

**איילנד טכנולוגיה (Island Technology)** היא חברת סייבר ישראלית-אמריקאית, המפתחת דפדפן ארגוני בטוח. החברה נוסדה בשנת 2020, ומשרדיה ממוקמים בתל אביב ובדאלאס.

המוצר המרכזי שלה – הדפדפן הארגוני של איילנד מספק קפסוליזציה (Isolation), מנגנוני הגנה מתקדמים נגד פישינג ונוזקות, שליטה מלאה על העתקה, הדבקה, הורדה וצילומי מסך, ניטור פעילות, מניעת דליפת מידע ועוד.

## היסטוריה
איילנד הוקמה בספטמבר 2020 על ידי מייק פיי, לשעבר נשיא Symantec ו-CTO ב-מקאפי, ודן אמיגה, יזם בתחום הסייבר ומייסד Fireglass, אותה מכר בשנת 2017 לסימנטק תחת פיי תמורת 250 מיליון דולר.

במרץ 2022 השלימה החברה גיוס סבב B של 115 מיליון דולר לפי שווי של 1.3 מיליארד דולר ובכך הפכה לחברת חד-קרן. באוקטובר 2023 גייסה איילנד כ-100 מיליון דולר, לפי שווי של 1.5 מיליארד דולר. באפריל 2024 השלימה סבב D בהיקף של 175 מיליון דולר, שהזניק את שוויה לכ-3 מיליארד דולר והביא את סך הגיוסים עד אותו רגע ל-487 מיליון דולר. במרץ 2025 השלימה את סבב E, בסך 250 מיליון דולר, בהובלת קרן Coatue Management ובהשתתפות משקיעים קיימים כמו Sequoia, Insight Partners ו-סייברסטרטס. בסבב זה הוערכה החברה בשווי של כ-4.8 או 5 מיליארד דולר. עד סוף אותו סבב, גייסה החברה סה"כ כ-730 מיליון דולר.

החברה מעסיקה, נכון ל-2025, כ-500 עובדים, מתוכם כ-200 במרכז הפיתוח בתל אביב והשאר בדאלאס. נכון ל-2025 יש באיילנד כ-450 לקוחות, כולל חברות Fortune 1000 במגזרי פיננסים, תעופה, קמעונאות, בריאות ועוד.

## קישורים חיצוניים
* 

## הערות שוליים

קטגוריה:חברות תוכנה ישראליות
קטגוריה:חברות תוכנה אמריקאיות
קטגוריה:חברות חד-קרן ישראליות
קטגוריה:חברות חד-קרן אמריקאיות
קטגוריה:תל אביב-יפו: חברות
דיומא

**דיומא** (בצרפתית: **Dumas**) הוא שם משפחה.

קטגוריה:שמות משפחה צרפתיים
אל-ע'ול

**אל-ע'ול** (בערבית: **الغول**; נקרא בקירוב: **אלר'ול**) הוא שם משפחה.

קטגוריה:שמות משפחה
המונומנט לזכר גיבורי העם

**המונומנט לזכר גיבורי העם** (בכתב סיני: 人民英雄纪念碑) הוא אובליסק שהוקם ברפובליקה העממית של סין כאנדרטה לאומית לזכר "חללי המאבק המהפכני", במאות ה-19 וה-20. המונומנט ממוקם בחלק הדרומי של כיכר טיין-אן-מן בבייג'ינג, מול המאוזוליאום של מאו דזה-דונג. האובליסק נבנה בהתאם להחלטת הוועידה המייעצת הפוליטית של העם הסיני (CPPCC) ב-30 בנובמבר 1949. באותו ערב, ב-30 בספטמבר 1949, בשעה 18:00 ביום קבלת ההחלטה, הוביל מאו דזה-דונג את כל הנציגים שהשתתפו בוועידה המייעצת הפוליטית של העם הסיני לקיום טקס הנחת אבן הפינה לאנדרטה. הבנייה נמשכה מאוגוסט 1952 עד מאי 1958.

האנדרטה מתנשאת לגובה 37.94 מטרים, והיא בנויה בציר דרום-צפון וחלקיה נבנו מהקרקע כלפי מעלה: הבסיס התחתון, מעליו הבסיס הענק, לאחר מכן גוף הבסיס המרכזי, ובשיא – ראש האנדרטה.

בסיס האנדרטה מעוטר ומשולבים בו שמונה תבליטים גדולים ושני תבליטים קטנים, כולם מגולפים בשיש לבן ומציגים סצנות מאירועים מרכזיים בהיסטוריה הסינית המודרנית.
שמאל|ממוזער|220x220 פיקסלים| טקס הנחת אבן הפינה של האנדרטה, בשנת 1949.
האבן המרכזית של המצבה, המהווה את לב ליבה של האנדרטה, נחצבה מהר לאושאן (Laoshan) שליד צ'ינגדאו. בחזית אבן זו חרוטות המילים "תהילת נצח לגיבורי העם", בכתב ידו של מאו דזה-דונג. בצדה האחורי של המצבה מופיעה כתובת ארוכה ורשמית, אשר נכתבה במשותף על ידי מאו דזה-דונג וראש הממשלה ג'ואו אנלאי ובה פירוט ההישגים וההקרבות של גיבורי העם לאורך ההיסטוריה המודרנית.

מאז השלמת בנייתה, עברה האנדרטה מספר עבודות שימור ותיקון על מנת לשמר את יופייה ועמידותה לאורך השנים. בשנת 1961 נכללה האנדרטה ברשימת אתרי מורשת תרבותיים מרכזיים שתחת הגנה לאומית בסין.

מאז 1980, נהוג בקרב אישים זרים להניח זרים לרגלי האנדרטה, בעת ביקורם בבייג'ינג.

## פרטים
### חזית
על חזית האנדרטה יש כתובת בכתב ידו של מאו דזה-דונג, בה נכתב: "תהילת נצח לגיבורי העם!" (人|民|英|雄|永|垂|不|朽).

### הבסיס
ממוזער|333x333 פיקסלים| כיתוב באותיות מוזהבות
על הבסיס נמצאים שמונה תבליטים ענקיים המתארים שמונה פרקים מהפכניים מרכזיים, אותם ניתן לקרוא בסדר כרונולוגי בכיוון השעון ממזרח:

# השמדת האופיום ב-1839, לקראת מלחמת האופיום הראשונה.
# מרד ג'ינטיאן, הזרז למרד טאיפינג, ב-1851.
# התקוממות ווצ'אנג, הזרז למהפכת שינהאי ב-1911.
# תנועת ארבעה במאי, ב-1919.
# תנועת ה-30 במאי, ב-1925.
# התקוממות נאנצ'אנג, ב-1927.
# מלחמת סין-יפן השנייה בין 1931–1945.
# מבצע חציית נהר היאנגצה במלחמת האזרחים הסינית, ב-1949.

### גב המונומנט
על גב האנדרטה יש מצבה שנכתבה על ידי ג'ואו אנלאי:
שמאל|ממוזער|220x220 פיקסלים| בולי זיכרון לאנדרטה לגיבורי העם שהונפק במאי 1958
תהילת נצח לגיבורי העם, אשר הקריבו את חייהם במלחמת השחרור העממית ובמהפכה העממית בשלוש השנים האחרונות!

תהילת נצח לגיבורי העם, אשר הקריבו את חייהם במלחמת השחרור העממית ובמהפכה העממית בשלושים השנים האחרונות!

תהילת נצח לגיבורי העם, אשר משנות ה-1840, מסרו את חייהם במאבקים הרבים להתנגדות לאויב, מבית ומחוץ, ולמען עצמאות האומה וחירות העם!

מסגרת הזמן של שנות ה-1840 נועדה לכלול את ההיסטוריה המודרנית של סין החל ממלחמות האופיום, ובכך להגדיר את התקופה שבין שנות ה-1840 לשנות ה-1940 כמאה אנטי-אימפריאליסטית ומהפכנית. 

## שימור
סעיף 7 לחוק הגנת הגיבורים והחללים, שנחקק בסין בשנת 2018, מייעד את אנדרטת גיבורי העם כמתקן זיכרון קבוע להנצחת גיבורים וחללים, וכן כסמל ל"רוח העם הסיני". החוק קובע כי האנדרטה, שמה, כתובתה, כתובותיה, תבליטיה, גרפיקה, סמלים וכדומה, מוגנים בחוק.

## הערות שוליים

## קישורים חיצוניים

קטגוריה:בייג'ינג: מבנים
קטגוריה:אסיה: אנדרטאות
עמר גשן

**עמר גשן** (נולדה ב-7 ביוני 2000) היא זמרת-יוצרת וגיטריסטית ישראלית. יצירתה משתייכת לסוגת הפופ-רוק והאינדי. ב-2025 מערכת עיתון את הגדירה אותה "השם החם הבא במוזיקה הישראלית" ו"נסיכת האינדי החדשה". גשן גם מנגנת גיטרה בלהקת הליווי של אולי דנון, וכן מלווה את נורית גלרון.

## דיסקוגרפיה
ממוזער|עמר גשן בהופעה ב"אוזן", ת"א, מאי 2024|260x260 פיקסלים

### אלבומי סולו
* אשר הייתי ונגמר (ינואר 2024)
* מזכרת לילדים (ספטמבר 2025)

### אלבומים בהרכבים שונים
* הלהקה בעל פה, האלבום "חוזר אלי בחזרה" (2018), לייבל קמע
* הלהקה גחליליות, האלבום "וכל השטויות" (2019), לייבל נענע דיסק

### סינגלים
* "יפו בת-ים" (יולי 2025). השיר נכנס לפלייליסט של 88FM, רשת ג' וגלגלצ.

### ביצועים
* "שיר תשרי", עם הזמרת-יוצרת ליהיא אם (ספטמבר 2024)

### פרויקטים
* השיר "בסוף חוזרים" בפרויקט אביב לנשימה (יוני 2024)
* השיר "אבא לא ישן בלילות" בפרויקט מנגינות לשעת חירום (אוגוסט 2024)

## קישורים חיצוניים

* 
* 
* 
* עמר גשן, באתר אפל מיוזיק
* 
* 

## הערות שוליים

קטגוריה:זמרות ישראליות
קטגוריה:גיטריסטיות ישראליות
קטגוריה:ישראלים שנולדו ב-2000
קטגוריה:ישראליות שנולדו ב-2000
שגרירות ארצות הברית במדריד

**שגרירות ארצות הברית במדריד** (באנגלית: **Embassy of the United States, Madrid**) היא הנציגות הדיפלומטית הראשית של ארצות הברית בממלכת ספרד. השגרירות ממוקמת במדריד, ומשמשת כמוקד לניהול היחסים הדו-צדדיים בין ממשלת ארצות הברית לממשלת ספרד. תחת אחריות השגרירות פועלות גם הקונסוליות הכלליות האמריקאיות ברצלונה ובערים נוספות. בנוסף משרתת השגרירות כנציגות של ארצות הברית בממלכת אנדורה.

## היסטוריה
ארצות הברית וספרד כוננו יחסים דיפלומטיים רשמיים בשנת 1783. שתי המדינות הן בעלות ברית קרובות המקיימות יחסים מצוינים, המבוססים על ערכים דמוקרטיים משותפים, לרבות קידום זכויות אדם והגנה על עקרונות הדמוקרטיה.

הצטרפותה של ספרד אל הקהילה האירופית (כיום האיחוד האירופי) בשנת 1986 חייבה את המדינה לפתוח את כלכלתה לסחר והשקעות, לחדש את הבסיס התעשייתי שלה, לשפר את תשתיות התחבורה והתכנון העירוני, ולהתאים את חוקי הכלכלה שלה לתקנות האיחוד. כיום נחשבת ספרד לכלכלה החמישית בגודלה באיחוד האירופי והרביעית בגודלה בגוש האירו.

בין שתי המדינות נחתמו מספר הסכמים בילטרליים, בהם חוזה ידידות, ניווט ומסחר, וכן אמנה למניעת כפל מס, שנועדה לצמצם את תופעת ניתוב ההשקעות והפעילות העסקית של חברות אמריקאיות בספרד דרך מדינות שלישיות.

המבנה הנוכחי של שגרירות ארצות הברית במדריד ממוקם בשדרות סראנו 75 (Calle de Serrano), בלב רובע סלמנקה, ומהווה מוקד לפעילות דיפלומטית, מסחרית, תרבותית וקונסולרית.

## תפקידי השגרירות
שגרירות ארצות הברית בספרד מופקדת על ניהול היחסים המדיניים, הביטחוניים, הכלכליים והתרבותיים עם ספרד. פעילות השגרירות כוללת:
* ייצוג ממשלת ארצות הברית מול מוסדות השלטון הספרדיים
* קידום שיתופי פעולה ביטחוניים במסגרת נאט"ו ובאופן בילטרלי
* פיתוח קשרי מסחר, השקעות וחדשנות בין חברות אמריקאיות לספרדיות
* ניהול תוכניות לחילופי סטודנטים, מחקר, תרבות והוראת אנגלית
* מתן שירותים קונסולריים לאזרחי ארצות הברית השוהים בספרד
* טיפול בבקשות אשרות לספרדים ולנתינים ממדינות שלישיות

## מבנה וקונסוליות
בנוסף למשרדים המרכזיים במדריד, לשגרירות כפופות קונסוליות אמריקאיות בערים נוספות, בהן:
* ברצלונה – קונסוליה כללית
* סביליה – משרד שירותים קונסולריים (בהיקף מוגבל)
* ולנסיה ומלאגה – נציגויות כבוד

כמו כן פועלות בשגרירות שלוחות של סוכנויות פדרליות אמריקאיות, בהן משרד ההגנה, משרד החקלאות, משרד המסחר, משרד המשפטים, שירות הביטחון הדיפלומטי, שירות החוץ האמריקאי לענייני הגירה, ומחלקת המדינה.

## קישורים חיצוניים

## הערות שוליים

מדריד
קטגוריה:יחסי ארצות הברית – ספרד
קטגוריה:אנדורה: יחסי חוץ
קטגוריה:מדריד
ציר זמן של גירושי יהודי צרפת למחנות ההשמדה

זהו **ציר זמן של [[גירוש ויציאת יהודים|גירושי]] [[יהדות צרפת|יהודי צרפת]] ל[[מחנה השמדה|מחנות השמדה]] [[נאצים]]** באירופה הכבושה על ידי גרמניה הנאצית במהלך מלחמת העולם השנייה ושואת יהודי צרפת. סך  היהודים שגורשו מצרפת עומד על לפחות 75,721 איש.

## הערות
* בין 26 באוגוסט ל-9 בנובמבר 1942, 15 שיירות מצרפת וכמה מבלגיה עברו סלקציה ליחידת עבודה בקוזל לפני הגעתן לאושוויץ; כ-3,000 גברים בריאים נלקחו, מתוכם כ-2,000 עדיין היו בחיים ב-1 באפריל 1944, היום בו נרשמו באושוויץ. רק 377 עדיין היו בחיים ב-1945, והיוו את הקבוצה הגדולה ביותר של ניצולים מבין אלו שגורשו ב-1942, לא כולל 256 ניצולים משש השיירות הראשונות, שהגיעו לאושוויץ לפני תחילת פעולות תאי הגזים ביולי 1942.
* הגסטפו טעו במספרי השיירות של 7 ו-17 בדצמבר 1943, אך הם נשמרו בטבלה. 
* בנוסף ל-73,853 המספרים הכוללים, נוספו:
** יהודים שגורשו לאושוויץ מנור ומפה-דה-קאלה (בצרפת) דרך בלגיה (כ-1,000)
** יהודים שנישאו לאסירי מלחמה וגורשו לברגן-בלזן עם ילדיהם (257)
** יהודים שגורשו מנואה, סן-סולפיס-לה-פואנט וטולוז לבוכנוואלד ב-30 ביולי 1944 (לפחות 350)
** יהודים שגורשו לאושוויץ מקלרמון-פראן ב-22 באוגוסט 1944 (לפחות 68)
** יהודים שגורשו לאושוויץ בשיירות של "אריים" ב-8 ביולי 1942 וב-30 באפריל 1944 (לפחות 100)
** יהודים שגורשו בנפרד (לפחות 100)
** יהודים שגורשו בשיירות התנגדות (לא ידוע)
* סך כל היהודים שגורשו מצרפת עומד על לפחות 75,721.

## ראו גם
* שואת יהודי צרפת
* מחנה רסבדו
* מחנה הריכוז דראנסי
* גטאות בפולין הכבושה

## לקריאה נוספת
* רנה פוזננסקי, 'הרהורים על התנגדות יהודית והתנגדויות יהודיות בצרפת', לימודי חברה יהודית, 2:1 (סתיו 1995), עמ' 124–158 (127)
* סרז' קלרספלד (1996). ילדי השואה הצרפתים: אנדרטה, עמ' 418–419. ניו יורק: הוצאת אוניברסיטת ניו יורק. 
* "ארבע רשימות שמות שנאספו ממקורות שונים בנוגע לגירוש טולוז, צרפת, לבוכנוואלד ב-30 ביולי 1944 (מזהה: 30550)". מוזיאון ארצות הברית לזכר השואה. אוחזר ב-14 באפריל 2016.

## הערות שוליים

קטגוריה:1944 בצרפת
קטגוריה:1943 בצרפת
קטגוריה:1942 בצרפת
קטגוריה:גטו קובנה
קטגוריה:בוכנוואלד
קטגוריה:מיידנק
קטגוריה:סוביבור
קטגוריה:אושוויץ
קטגוריה:מחנות ריכוז בצרפת
קטגוריה:שואת יהודי צרפת
לורינה חטיב קיזל

**לורינה חטיב קיזל** (בערבית: **لورينا عماد خطيب**; נולדה ב־10 באוקטובר 1996) היא אשת תקשורת, יזמית חברתית ופעילה בתחום ההסברה הישראלית, דרוזית-ישראלית מכסרא-סמיע שבגליל. מגישה את התוכנית "קול הדרוזים" ב-רדיו צפון, ואת פינת "הקול הערבי" בערוץ i24NEWS. עוסקת שנים רבות בקידום דיאלוג בין יהודים לערבים ובחיזוק מעמד העדה הדרוזית בישראל.

## ביוגרפיה
חטיב קיזל נולדה וגדלה בכסרא-סמיע שבגליל. את דרכה הציבורית החלה בשנת שירות לאומי-אזרחי בתנועת הנוער הדרוזי, ולאחר מכן שימשה במשך כשנתיים כרכזת נוער בתנועת הנוער העובד והלומד בכסרא-סמיע. היא בוגרת תוכנית "שגרירים ברשת" של אוניברסיטת חיפה ובעלת תואר ראשון דו-חוגי במדעי המדינה ובסוציולוגיה ואנתרופולוגיה מאותה אוניברסיטה.

### פעילות מקצועית וציבורית
בין השנים 2018–2023 עבדה במשרד החוץ, בענף הדיפלומטיה הציבורית. לאחר פרוץ טבח שבעה באוקטובר, נרתמה למערך ההסברה הישראלית, בדגש על פנייה לקהלים בעולם הערבי, באנגלית, בערבית ובעברית.

היא משמשת כמנהלת פרויקטים בעמותת ביחד – ערבים זה לזה ומרצה ופעילה בנושאי שותפות יהודית-ערבית, קידום נשים, והעצמת צעירים מהחברה הדרוזית. קיזל ייסדה את קונגרס הצעירים הדרוזים, בשיתוף עם המועצה הדתית העליונה הדרוזית ובהובלת המנהיג הרוחני של העדה השייח מוואפק טריף. הקונגרס מונה מאות פעילים מהעדה הדרוזית. היא יזמה והקימה את מיזם "ערבית בסלון", אשר נוצר לאחר טבח שבעה באוקטובר במטרה להנגיש את השפה והתרבות הערבית לתושבים יהודים בעוטף עזה ובמרכז הארץ, בהתנדבות מלאה. כחלק מפעילותה הציבורית, הנחתה והובילה משלחות הסברה ישראליות לארצות הברית ולמדינות הסכמי אברהם. כמו כן, הובילה את מיזם "זיכרון בסלון" לראשונה בחברה הערבית. בשנת 2024 ייסדה את מיזם "דרוזים בחזית ההסברה", שמטרתו הכשרת צעירים דרוזים לפעילות הסברתית בישראל ומחוצה לה.

חטיב קיזל מתראיינת באופן קבוע בכלי תקשורת ישראליים ובינלאומיים, הן באנגלית והן בערבית, במטרה להתמודד עם תעמולה אנטי-ישראלית ולהציג את מורכבות החברה הישראלית והעדה הדרוזית בפרט.

### חיים אישיים
בשנת 2022 נישאה לנסיב קיזל.

## פרסים ואותות הוקרה
* 2013 – אות שר החינוך לתלמיד מצטיין (ברמה מחוזית וארצית)
* 2024 – אות אבירות מרכז פרס לשלום ולחדשנות
* 2025 – אות גיבורי החברה הישראלית מטעם המועצה הציונית העולמית

## קישורים חיצוניים

* 
* 
* הישר מלונדון – ראיון עם לורינה חטיב קיזל, באתר 104.5FM רדיו צפון, 4 באפריל 2025
* 

## הערות שוליים

קטגוריה:סגל i24NEWS
קטגוריה:דרוזיות ישראליות
קטגוריה:נשות תקשורת ישראליות
קטגוריה:כלות אות אבירות מרכז פרס לשלום ולחדשנות
קטגוריה:כסרא-סמיע: אישים
קטגוריה:פעילי הסברה ערבים
קטגוריה:ישראליות שנולדו ב-1996
כאילו שירים

"**כאילו שירים**" הוא מארז תקליטורים רב-חלקים של אלון אולארצ'יק, שיצא בשנת 2025 לרגל יום הולדתו ה-75. המארז כולל שמונה חלקים (אלבומים), ובהם כ-100 רצועות חדשות שטרם פורסמו, הצטברו לאורך השנים כסקיצות ומנגינות שלא נכללו בשום פרויקט קודם.

## מבנה ומאפיינים מוזיקליים
חלק מהשירים כוללים מילים ולחנים, וחלקם קטעים אינסטרומנטליים או קטעים בתהליך עיבוד לא גמור, למרות שכל הרצועות עברו תהליך של מאסטרינג. זמן ההאזנה הכולל של הפרויקט כולו הוא מעל לחמש שעות. כל אחד משמונת החלקים נושא כותרת ייחודית ומייצג גוון מוזיקלי שונה, ובהם בין השאר:

* "**שירי משוררים**": יצירות שירה ופואטיקה.
* "**שירים עם חיוך**" ו"**שירים כמעט בלי חיוך**": רצועות בעלות אופי רגשי מתחלף.
* "**שירי מחשבות**": קטעים עם גיטרה חשמלית ונגיעות מחשבתיות.
* "**פסנתר פשוט**" ו"**פסנתר פשוט ועוד דברים**": קטעים אינסטרומנטליים עם פסנתר במרכזן. חלקם נגנזו מתוך האלבום "פעם בגליל".
* "**מנגינות עבריות**": לחנים בסגנון יהודי מסורתי
* "**קצב ומנגינה**": קטעים עם אלמנטים אלקטרוניים וסתימת קצב.
אולארצ'יק ראה ערך רב בגולמיות הסקיצות, שהן לדבריו "הכי קרובות למקור ולרגע של היצירה", והעדיף לעיתים את הפשטות והאותנטיות על פני הפקה מלוטשת. הוא השתמש בטכנולוגיות הקלטה מתקדמות, כולל תוכנות הקלטה ממוחשבות.

## רקע ופרסום
המארז נולד ממאגר של סקיצות שצבר אולארצ'יק במחשב במשך עשרות שנים. הוא בחר להשיק את הפרויקט בעצמו, והעיד שניסה בעבר למחוק את הסקיצות, אך התקשה להיפרד מהן כיוון שחש כי יש בהן ערך אומנותי, למרות שהן לא עברו תהליך עיבוד מלא ולא בוצעו עם נגנים חיים. יציאת הפרויקט לוותה בהוצאת חמישה סינגלים: "סביבנו כל כך הרבה רעש" שנכתב על ידי עלי מוהר שנמסר לאולארצ'יק לאחר מותו של מוהר על ידי בת זוגו, "את לא בעניין" שנכתב במקור עבור הזמר ליאור נרקיס, "יש לי חלום", הקטע האינסטרומנטלי "שלג דאשתקד" ו"שטויות ופחדים".

המארז יצא בפורמט דיגיטלי באורך כולל של כ-5 שעות ושוחרר באופן מפתיע, ללא קמפיינים שיווקיים או טיזרים, לרגל יום הולדתו ה-75 של אולארצ'יק. ב-7 בספטמבר יצא המארז לאור על גבי שמונה תקליטורים, במהדורה מוגבלת של מאה עותקים חתומים וממוספרים על ידי אולארצ'יק עצמו.

## קבלה בקרב מבקרים וקהל
המארז נתפס כאחד האוספים המקיפים והשאפתניים ביותר שיצאו במוזיקה הישראלית.

המבקרים ציינו כי למרות ההיקף המרשים של הפרויקט, ייתכן והיה מקום לצמצם את התוכן, במיוחד בפרק השמיני שנשמע כחומר לא מלוטש. עם זאת, צוין לחיוב החן שבפשטות ההגשה והמינימליזם ההפקתי של הפרויקט, שמזכיר את רוח אלבומו הקלאסי "שעשועי כאילו" מ-1987.

## רשימת רצועות

* כל הרצועות נכתבו, הולחנו, הופקו ובוצעו על ידי אולארצ'יק, אלא אם צוין אחרת.

## משתתפים

## קישורים חיצוניים

## הערות שוליים

קטגוריה:מארזי תקליטורים
קטגוריה:אלבומי אלון אולארצ'יק
קטגוריה:אלבומים בעברית

קטגוריה:אלבומי הפתעה
קטגוריה:אלבומי 2025
צבי בן מאיר

**צבי בן מאיר** (נולד ב-1986) הוא סופר ועורך ישראלי. ספרו הראשון, "מי שסוכתו נופלת", זכה להצלחה ביקורתית ומסחרית, זכה בפרס ברנר והיה מועמד ברשימה הקצרה לפרס ספיר.

## ביוגרפיה
צבי בן מאיר נולד בירושלים בשנת 1986 למשפחה דתית-לאומית, הרביעי מבין תשעה אחים ואחיות. אביו הוא רב ואמו אשת חינוך. בילדותו נדדה משפחתו בעקבות עבודתו של האב, והתגוררה בין היתר באילת ובקריית מלאכי. הוא למד בישיבה תיכונית בדימונה, ולאחר מכן בישיבת הסדר ברמת גן במשך כארבע שנים. בגיל 21 התגייס לשירות קרבי בחטיבת כפיר, ושירת במילואים כלוחם בחטיבה גם במהלך מלחמת "חרבות ברזל".

בן מאיר הוא עובד סוציאלי בהכשרתו, בעל תואר ראשון בעבודה סוציאלית ותואר שני בניהול מערכות בריאות. בנוסף, למד תסריטאות בבית הספר לקולנוע מעלה בירושלים. לאחר שנים בהם ניהל את תחום הסיעוד בחברת ORS פרש לכתיבה והיום הוא כותב עצמאי, מפרסם כתבות וביקורות ספרים במוסף שבת של עיתון מקור ראשון ועורך משנה בהוצאת סלע מאיר.

סיפור חייו האישי עומד במרכז יצירתו. הוא היה נשוי במשך שש שנים לאישה, ולזוג נולדו שני ילדים. נישואיהם הסתיימו בגירושין לאחר שהתמודד עם זהותו כהומוסקסואל. כיום הוא חי ברמת גן עם בן זוגו, אסף, והם מגדלים במשותף ארבעה ילדים: שני ילדיו מנישואיו הקודמים, ושני תינוקות שנולדו לאסף בהליך פונדקאות.

## יצירתו הספרותית
בן מאיר החל לזכות בהכרה ספרותית בשנת 2021, כאשר סיפור קצר פרי עטו נבחר כמומלץ בתחרות הסיפור הקצר של עיתון "הארץ", וסיפור נוסף זכה בתחרות "חותמת אישית" של מכללת ספיר.

### מי שסוכתו נופלת
ספר הביכורים שלו, **"מי שסוכתו נופלת"**, יצא לאור בשנת 2024 בהוצאת הקיבוץ המאוחד וזכה להצלחה מיידית. הספר הוא רומן המבוסס במידה רבה על סיפורו האישי של בן מאיר, ומתאר במרכזו את מערכת היחסים המורכבת של ביני, גבר דתי הומוסקסואל, ואשתו אסתר. העלילה עוקבת אחר אהבתם הגדולה, הקמת המשפחה, וההתמודדות עם "נטיותיו ההפוכות" של ביני, טיפול המרה בו הוא מתנסה, ועד לפרידה הבלתי נמנעת.

הספר עוסק בנושאים כמו אהבה, זהות מינית, להט"ב בחברה הדתית, גירושין, הורות והקונפליקט בין אמונה, תשוקה ומחויבות. שם הספר נלקח משירו של יורם טהרלב, "צל ומי באר", ומרמז על ארעיותו של הבית והאמונה שבנה הגיבור.

הספר זכה לביקורות מהללות, הפך לרב-מכר, זכה בפרס ברנר לשנת 2024 והיה מועמד ברשימה הקצרה לפרס ספיר לספרות לשנת 2024.

### עריכה
בשנת 2025 שימש כעורך לספרו של אלי שרעבי חטוף, שהוגדר כרב המכר המהיר ביותר בהיסטוריה של הספרות העברית.

## ספריו
* **מי שסוכתו נופלת** (רומן), הוצאת הקיבוץ המאוחד, 2024.
* **כד לאמא** (ספר ילדים), הוצאת הקיבוץ המאוחד, 2026

## קישורים חיצוניים
* 
* 
* 

## הערות שוליים

קטגוריה:סופרים ישראלים
קטגוריה:סופרים להט"בים ישראלים
קטגוריה:זוכי פרס ברנר
קטגוריה:בוגרי ישיבות תיכוניות
קטגוריה:ישראלים שנולדו ב-1986
הייטור (כדורגלן)

**הייטור מריניו דוס סנטוס** (בפורטוגזית: **Heitor Marinho dos Santos**; נולד ב-27 באפריל 2000 באראסטובה שבברזיל), הידוע בקצרה כ**הייטור**, הוא כדורגלן ברזילאי המשחק בעמדת הבלם בקבוצת מכבי תל אביב מליגת העל הישראלית.

## קריירת מועדונים
הייטור גדל במחלקות הנוער של PSTC וגרמיו. בשנת 2020 החל לשחק במדי הקבוצה הבוגרת של גרמיו במסגרת הליגות האזוריות. בחודש ינואר 2023 חתם בלבדיה טאלין מליגת העל האסטונית, במדיה ערך 40 הופעות ליגה והבקיע ארבעה שערים. ב-24 באוגוסט 2024 חתם בגיור מליגת העל ההונגרית, במדיה ערך 26 הופעות ליגה.

ב-15 ביולי 2025 חתם על חוזה לשלוש שנים במכבי תל אביב מליגת העל הישראלית.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני גרמיו
קטגוריה:כדורגלני לבדיה טאלין
קטגוריה:כדורגלני גיור
קטגוריה:כדורגלני מכבי תל אביב
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ברזילאים שנולדו ב-2000
פרלשטיין

**פרלשטיין** (Перельштейн; Perelshteyn; Perelsztein; Perlstein) הוא שם משפחה.

קטגוריה:שמות משפחה
סומאר (מפלגה)

**סומאר** (בספרדית: **Sumar**) היא מפלגת שמאל ספרדית, המורכבת מאיחוד של מפלגות שמאל כגון פודמוס, מפלגת ההסכמה, ומפלגות שמאל אזוריות אחרות. המפלגה נוסדה ב־2022 לקראת הבחירות בספרד ב־2023, ונחשבת לסמן השמאלי בממשלתו של פדרו סאנצ'ס ראש ממשלת ספרד. המפלגה נחשבת לפרוגרסיבית מאוד, ותומכת בסוציאליזם דמוקרטי, פוליטיקה ירוקה, מאבק בשינוי האקלים, פמיניזם, אנטי-קפיטליזם, פדרליזם, ובביטול המלוכה במדינה. המפלגה הוקמה על ידי יולנדה דיאס, כיום סגנית ראש ממשלת ספרד ושרת העבודה, וחברת המפלגה הקומוניסטית של ספרד, לאחר התפטרותו של סגן ראש הממשלה לשעבר פבלו איגלסיאס מראשות מפלגת פודמוס מהשמאל הרדיקלי במאי 2021, דיאס החליטה על הקמת המפלגה במטרה ליצור רענון בפוליטיקה השמאלית בספרד, ולזכות בתמיכה של מפלגות קטנות. ב־28 במרץ 2022 המפלגה הוקמה בגרסתה הראשונית, וב-9 ביוני 2023 בצורתה הנוכחית. דובר המפלגה הוא שר התרבות הנוכחי ארנסט אורטסון.

## אידאולוגיה ומחלוקות
המפלגה נחשבת למפלגה השמאלית ביותר בפרלמנט הספרדי לאחר מפלגת פודמוס, ומייסדת המפלגה אף חברה במפלגה הקומוניסטית של ספרד. היא תומכת בסוציאליזם דמוקרטי ובמיגור הקפיטליזם, בפרוגרסיביזם, בפוליטיקה ירוקה של איכות הסביבה ובמאבק עיקש בשינוי האקלים, תוך ביצוע רפורמות מקיפות בכלכלה שיותאמו לכך, כגון הפחתה משמעותית של פליטת פחמן ומכוניות לא חשמליות. בנוסף היא דוגלת בפמיניזם, זכויות להט"ב, ועמדות אנטי ציוניות במדיניות החוץ שלה. המפלגה דוגלת בהגנה מדינתית על זכויות עובדים, ובתמיכה ממשלתית מקיפה כלפי מהגרים ועניים. מבחינת מדיניות חוץ המפלגה נחשבת לאנטי ציונית מובהקת, וב-12 באוקטובר 2023, 5 ימים לאחר טבח השבעה באוקטובר, מנהיגת המפלגה יולנדה דיאז גינתה את "האפרטהייד הישראלי נגד העם הפלסטיני", תוך התעלמות מהטבח. ב-24 במאי דיאז אמרה כי "פלסטין תשוחרר מהנהר לים" וקראה להסרת כל ההסכמים של האיחוד האירופי עם ישראל.

בנוסף, המפלגה הצביעה נגד הצעות שגינו את מצב זכויות האדם בקובה וונצואלה. מנהיגת המפלגה דיאז אף שיבחה בעבר את נשיא ונצואלה לשעבר הוגו צ'אווס ושליט קובה לשעבר פידל קסטרו הקומוניסטים על פועלם. המפלגה תומכת באיחוד האירופי, אך כמה מחברי המפלגה מצדדים בעמדות בדלניות ביחס למלחמת אוקראינה-רוסיה, ותומכים במשא ומתן לשלום מאשר סיוע צבאי לאוקראינה.

## קישורים חיצוניים

קטגוריה:ספרד: מפלגות
קטגוריה:שמאל רדיקלי